टीम इंडिया के पूर्व कप्तान महेंद्र सिंह धोनी और उनकी बेटी जीवा सोशल मीडिया पर अक्सर छाए रहते हैं। जीवा के इतनी छोटी सी उम्र में ही सोशल मीडिया पर लाखों फैन्स हैं। सोशल मीडिया पर जैसे ही जीवा की कोई तस्वीर या वीडियो सामने आता है, वह तुरंत वायरल हो जाता है। फैन्स धोनी को जितना प्यार देते हैं, उतना ही उनकी बेटी के लिए भी सबके मन है। नन्ही जीवा भी अपनी नटखट अदाओं से सबको अपना फैन बना लेती हैं। सोशल मीडिया पर अब जीवा धोनी की एक वीडियो वायरल हो रही हैं, जिन्हें फैन्स काफी पसंद कर रहे हैं।
इस वीडियो को जीवा सिंह धोनी की आफिशियल इंस्टाग्राम अकांउट से शेयर किया गया है। इसमें जीवा घर के बाहर मैदान की घास पर पैर उठाकर मस्ती करती नजर आ रही हैं। उनका यह वीडियो उनकी मम्मी साक्षी धोनी ने उन्हें बिना बताए बनाया है। इसमें जब जीवा कैमरे की तरफ देखती हैं तो साक्षी उन्हें 'हाय' कहते हुए नजर आ रही हैं।
बता दें कि जीवा का जन्म 6 फरवरी 2015 हो हुआ था। पांच साल की उम्र में जीवा ने काफी पॉपुलैरिटी हासिल कर ली है। आईपीएल और टीम इंडिया के मैचों के दौरान जीवा अक्सर अपने पापा धोनी के साथ नजर आती हैं और सबका दिल जीत लेती हैं।